হুগলী জেলা
হুগলী জেলা ভারতের পূর্বাঞ্চলীয় রাজ্য পশ্চিমবঙ্গের অন্তর্গত বর্ধমান বিভাগের একটি জেলা। হুগলী নদীর নামে এর নামকরণ করা হয়েছে। জেলাটির সদর চুঁচুড়া-তে অবস্থিত। জেলাটির চারটি মহকুমা রয়েছে: চুঁচুড়া সদর, চন্দননগর, শ্রীরামপুর, ও আরামবাগ। 
বর্ধমানের দক্ষিণাংশকে বিচ্ছিন্ন করে ১৭৯৫ সালে ইংরেজরা প্রশাসনিক কারণে হুগলি জেলা তৈরি করে ছিল। হাওড়া তখনও হুগলী জেলার অংশ ছিল। জেলা বলতে কতগুলি থানার সমষ্টি। মহকুমার ধারণা তখনও জন্ম নেয়নি। এই জেলার দক্ষিণাংশ নিয়ে হাওড়া স্বতন্ত্র জেলা হিসাবে দেখা দিয়েছিল ১৮৪৩ সালের ২৭শে ফেব্রুয়ারী। ১৮৭২ সালের ১৭ই জুন ঘাটাল ও চন্দ্রকোনা থানা মেদিনীপুরের সঙ্গে যুক্ত হয়েছিল।
প্রাচীনকালে সুহ্ম বা দক্ষিণ রাঢ়ের অন্তর্ভুক্ত ছিল হুগলি জেলা। নদী, খাল, বিল অধ্যুষিত এই অঞ্চল ছিল কৈবর্ত ও বাগদিদের আবাসস্থল। এদের উল্লেখ রয়েছে রামায়ন, মহাভারত, মনুসংহিতা এবং পঞ্চম অশোকস্তম্ভ লিপিতে। মৎস্য শিকারই ছিল এদের প্রধান জীবিকা।
হুবলি
বর্তমানে হুবলি শহরে ৪ টি স্টেশন এবং একটি রেল জংশন রয়েছে। হুবলি জংশন রেলওয়ে স্টেশনটি ১,৬১,৪৬০ বর্গফুট এলাকা নিয়ে গড়ে উঠেছে । অন্যান্য স্টেশনগুলি হল হুবলি দক্ষিণ, উমকাল, আমরগোল ও নালুরুর। হুবলি দক্ষিণ পশ্চিম রেল অঞ্চলের সদর দপ্তর। বর্তমান সাউথ সেন্ট্রাল রেলওয়ের থেকে একটি জোন হিসেবে এটি তৈরি করা হয়েছিল। এটি হুবলি রেলওয়ে বিভাগের প্রধাণ কেন্দ্র। হুবলি রেলওয়ে বিভাগ ভারতে সর্বোচ্চ রাজস্ব উৎপাদক রেলওয়ে বিভাগগুলির মধ্যে একটি। হুবলি ভারতীয় রেল ব্যবস্থা দ্বারা ভালভাবে সংযুক্ত। বেশ কয়েকটি এক্সপ্রেস, সুপাফাস্ট (বিশেষ করে সিদ্ধগঙ্গা ইন্টার্যাসিটি এক্সপ্রেস) এবং জন শতাব্দী এক্সপ্রেস ট্রেনে প্রতিদিনই হুবলি ও ব্যাঙ্গালোরের মধ্যে চলাচল করে। হুবলি, একটি গুরুত্বপূর্ণ রেল স্টেশন, সারা দেশে প্রধান শহরগুলির সাথে যুক্ত দৈনিক ট্রেন রয়েছে এই স্টেশন থেকে।